Subway Surfers

Subway Surfers (תרגום חופשי: גולשי הרכבת התחתית) שפותח על ידי KILOO & SYBO הוא משחק לטלפון הנייד הסובב סביב חבורת ילדים ויצורים המרססים כתובות גרפיטי על רכבות, דבר שהופך אותם לנרדפים על ידי השומר בתחנת הרכבת. המשחקיות דומה ל-Temple Run, והמטרה היא לרוץ רחוק ככל הניתן ולקבל את מספר הנקודות המרבי. השחקן מפסיד כאשר נתפס בידי השומר, הפסילה נגרמת מהתנגשות ברכבות, בשלטים או בקירות שבצדדים.

במהלך שנת 2022 המשחק וזכויותיו נרכשו על ידי חברת המשחקים Miniclip. זהו המשחק הראשון שהורד מעל למיליארד פעמים בגוגל פליי.

עלילת המשחק 
למשחק עלילה פשוטה המוצגת במשך מספר שניות עם תחילת המשחק: ילד (בברירת המחדל קוראים לו ג'ייק) שמרסס בצבע קרון רכבת ובתחילת המשחק, השוטר וכלבו מתחילים מרדף אחרי הדמות, שבסופו של דבר נפסלת או בכך שהשוטר תופס אותה, או בכך שהיא נדרסת על ידי רכבת.

המשחק 
המשחק מורכב משלושה פסי רכבת שרצים על אחד מהם. המטרה היא לצבור כמה שיותר נקודות על ידי השגת מטבעות וריצה לאורך כמה שיותר זמן. בתחילת המשחק השומר קרוב לדמות וניתן לראותו במסך, ולאחר כשש שניות הפער גדל. במידה והשחקן מתעכב מסיבה מסוימת, לדוגמה התנגשות חלקית במכשול, השומר יתקרב לדמות בשנית. פסילה אפשרית בשני מצבים, כאשר השומר תופס את הדמות, או כאשר הדמות נדרסת. ניתן להימנע מפסילה בכמה דרכים: שימוש במפתחות, צפייה בפרסומת או הפעלת גלשן, לפני הפסילה לזמן מוגבל כך שבמידה ונפסלת הפסילה מתבטלת והמשחק ממשיך כרגיל. במהלך הריצה, ככל שמתקדמים, כך המשחק נעשה מהיר יותר.

בפעם הראשונה שמשחקים, אחרי ההתקנה, מוצגות הוראות המשחק על ידי חץ רחב ולבן, שמדריך מתי להחליק את האצבע ולהימנע מפסילה.

תנועות 
ניתן לקפוץ על ידי הזזת האצבע למעלה כדי להתחמק ממחסום, או להשיג עזר במשחק. ניתן להתגלגל על ידי הזזת האצבע למטה כדי להתחמק ממחסום. על ידי הזזת האצבע ימינה או שמאלה, השחקן יכול להחליף את פס הרכבת עליהם הוא רץ. אם מזיזים את האצבע ימינה או שמאלה כדי לנוע אל מקום בלתי אפשרי, השחקן מתעכב והשומר נצמד אליו. אם מקישים פעמיים לשחקן מופיע גלשן, אם השחקן נתקל ברכבת כשהוא על הגלשן הפסילה מתבטלת והמשחק ממשיך כרגיל.

מכשולים 
יש מחסומים שמשמשים ל"אין כניסה, עבודות בניה": בחלקם אפשר להתגלגל או לקפוץ, בחלקם אפשר רק לקפוץ ובחלקם אפשר רק להתגלגל. יש גם רכבות שעומדות, שנוסעות וכאלה שיש לפניהם מעין רמפה שמאפשרת לרוץ על הרכבת.

שדרוגים 
במשחק קיימים ארבעה סוגי שדרוגים, שניתן לתפוס במהלך המשחק:

 מנוע סילון צבעוני, אשר מעלה את הדמות לגובה ומאפשר צבירת מטבעות רבים.
 סופר סניקרס, אשר מאפשר קפיצות גבוהות יותר מהרגיל.
 מגנט, אשר אוסף את כל המטבעות המופיעים במהלך המשחק.
 פי 2 כוכבים, אשר מכפיל את מספר הכוכבים שתפקידם להעלות את מהירות הרווחת הנקודות במשחק.

בנוסף יש שני סוגי שדרוגים נוספים, שניתן להפעיל בתחילת המשחק בלבד:

 בוסטר נקודות, אשר מוסיף בין 5 ל-7 כוכבים שמעלים את מהירות הרווחת הנקודות במשחק.
 מנוע סילון אש, אשר מעלה את הדמות לגובה ומאפשר לדלג על תחילת המשחק - תוך כדי הרווחת נקודות.

קופסאות 
במשחק קיימים ארבעה סוגים של קופסאות:

 קופסת מתנה קטנה - אשר ניתן לקבל בחינם מספר פעמים ביום. מעניקה פרסים בשווי קטן.
 קופסת מתנה רגילה - אשר ניתן לקנות בתמורה ל-500 מטבעות בחנות. מעניקה פרסים בשווי בינוני.
 קופסת מתנה מוזהבת - אשר ניתן לקבל כפרס על השלמת משימות. מעניקה פרסים בשווי גדול.
 קופסת אסימונים - אשר ניתן לקבל בתמורה ל-6 מפתחות בחנות. מעניקה אסימונים לפתיחת דמויות במשחק.

כמו כן, ניתן להשיג את שלושת קופסאות המתנה בחינם, באמצעות צפייה ב-10 פרסומות.

סיור עולמי 
החל מהתאריך 3 בינואר 2013, החל במשחק ספיישל סיור עולמי. במסגרת הספיישל, פעם בשלושה שבועות מתעדכן המשחק עם עיצוב הרכבת התחתית בסגנון של עיר ממדינה אחרת. לכל מדינה מתלווה דמות חדשה, גלשן חדש ותלבושת חדשה לדמות קיימת. העיר הראשונה בה השתמשו במסגרת הספיישל הייתה ניו יורק. נכון לשנת 2023, הסיור העולמי מלווה את עדכוני המשחק עד היום.

ציד מילים 
בכל יום נפתחת משימת ציד מילים, במסגרתה צריך לתפוס במהלך המשחק אותיות ירוקות שמרכיבות מילה. 

כאשר מסיימים להרכיב מילה, מקבלים פרס. ככל שמרכיבים מילים יום אחר יום באופן רצוף, שווי הפרסים עולה:

 ביום הראשון והשני מקבלים קופסת מתנה קטנה.
 ביום השלישי מקבלים 1,050 מטבעות.
 ביום הרביעי מקבלים 1,500 מטבעות.
 ביום החמישי ומעלה מקבלים קופסת מתנה מוזהבת.

במידה ובאחד מן הימים לא משלימים את המשימה, שווי הפרסים מתאפס וחוזר לנקודת ההתחלה.

משימות סטים 
במשחק סטים של משימות, כל סט מכיל 3 משימות וסיום הסט מביא להגדלת המכפלה של הנקודות שמקבלים - החל מפי 1 עד לפי 30 (בהתאם למספר הסטים). לאחר הסט ה-30 הפרס שמתקבל מסיום סט הוא קופסת הפתעה.

משימות איסוף 
במשימות האיסוף צריך לתפוס סמלים שקשורים לעיר שהמשחק מציג (לדוגמה, במקסיקו המשימה הייתה לתפוס פלפלים אדומים חריפים). ככל שאוספים יותר סמלים, כך מתקדמים בתחנות הפרסים. ככל שמתקדמים יותר, שווי הפרסים עולה. לרוב תחנת הפרס ה-20 מעניקה גלשן נדיר, ותחנת הפרס האחרונה (30) מעניקה דמות נדירה. החל משנת 2022, ניתן להמשיך לאסוף סמלים גם לאחר ההגעה לתחנת הפרס ה-30 ובכך להגיע לתחנות בונוס. בעבר משימות האיסוף פעלו במתכונת של משימות שבועיות.

משימות שיא יומיות 
בכל יום נפתחת במשחק משימת שיא יומית חדשה, במסגרתה צריך לעבור בין שישה קטעי ציון דרך ולצבור החל מ-50 אלף ועד 750 אלף נקודות ברציפות. בנוסף יש שבעה קטעי ציון דרך של צבירת מטבעות במצטבר, החל מ-250 ועד 5,000 מטבעות. ככל שמתקדמים ומגיעים לקטעי ציון דרך גבוהים יותר, שווי הפרסים עולה. משימות השיא היומיות מתאפסות בשעות הלילה.

משימות שיא ומצבי משחק 
ישנם מספר מצבי משחק מיוחדים אשר זמינים לסירוגין ומתקיימים בערים שונות במשחק. כמו כן, מצבי המשחק כוללים משימות שיא:

 מרתון - במסגרתו יש לצבור החל מ-250 אלף ועד 2.3 מיליון נקודות ברציפות.
 מכשולים מסתוריים - במסגרתו יש לצבור החל מ-40 אלף ועד 960 אלף נקודות ברציפות. הנקודות מצטברות כאשר עוברים בהצלחה את מכשולי המשחק. סוג המכשול נחשף רק כשנייה לפני ההגעה אליו.
 אתגר הגלשן - במסגרתו יש לצבור החל מ-70 אלף ועד 1.19 מיליון נקודות במצטבר. הנקודות מצטברות רק כאשר גלשן מופעל במהלך המשחק.
 מתקפת זמן - במסגרתו יש לצבור החל מ-50 אלף ועד 2.5 מיליון נקודות במצטבר. לכל סיבוב יש דקה אחת בלבד שבמסגרתה צריך לצבור כמה שיותר נקודות, אך ניתן לתפוס שעוני חול שמוסיפים עשר שניות לזמן המשחק.
 אתגר עונתי - במסגרתו יש לצבור נקודות במצטבר בחמישה חלקים. על מנת להמשיך לשחק בחלקים הבאים, יש להמתין בין 24 ל-72 שעות. ככל שמתקדמים יותר בחלקים, צריך לצבור יותר נקודות. בדרך כלל בסיום החלק השלישי מקבלים גלשן חדש, ובסיום החלק החמישי מקבלים דמות חדשה. משימת שיא זו פועלת על בסיס משימת השיא "מתקפת זמן".
בנוסף היו קיימים מצבי משחק נוספים, אשר היו זמינים לזמן מוגבל:

 לשחק כדי לשתול - במסגרתו היה צריך להשתמש בגלשן על מנת לצבור נקודות ולצבוע את העיר ניו יורק בצבע ירוק. מצב משחק זה קיים היום בתור "אתגר הגלשן".
 חלוקת מתנות - במסגרתו היה צריך להשתמש בגלשן על מנת לצבור נקודות ולחלק מתנות בחג המולד. מצב משחק זה קיים היום בתור "אתגר הגלשן".
 האתגר של ברגר קינג - במסגרתו היה צריך להשלים שלושה חלקים של מרתון על מנת לזכות בדמות נדירה שנוצרה כחלק משיתוף פעולה בין מפתחי המשחק לרשת המזון המהיר ברגר קינג.
 פלישת הצמחים - במסגרתו היה צריך להשלים חמישה חלקים של ריצה בלי לגעת ברצפה, על מנת לזכות בגלשן נדיר ודמות נדירה.

קווסטים 
בשנת 2022 הושקה במשחק מערכת קווסטים חדשה, הכוללת משימות שצריך להשלים. על כל השלמת משימות, מקבלים מספר נקודות (המשתנה לפי רמת הקושי של המשימה). במסגרת מערכת הקווסטים, כאשר צוברים כמות מסוימת של נקודות (החל מ-40 ועד 4,000 נקודות) מקבלים שני פרסים. ככל שמתקדמים יותר, שווי הפרסים עולה.

ישנם שני סוגים של משימות במערכת הקווסטים:

 משימות יומיות, אשר מתדכנות פעם יום, אך ניתן לפתוח משימות נוספות על ידי תשלום במפתחות או צפייה בפרסומת.
 משימות עונתיות, אשר מתעדכנות מדי שבוע.

מטבעות אירוע 
בשנת 2019 נוסף למשחק פיצ'ר הנקרא "מטבעות אירוע" (באנגלית: Event Coins). את המטבעות הללו ניתן להרוויח באמצעות השלמת משימות שיא, השלמת משימות במערכת הקווסטים וצפייה בפרסומות. בעבר היה ניתן להרוויח את המטבעות במשימות איסוף, אך בשנת 2021 בוטלה אפשרות זו. באמצעות המטבעות הללו ניתן לרכוש דמויות גלשנים ייחודיים, ולעיתים גם חיזוקים אשר ניתן להפעיל בתחילת המשחק.

בונוסים 
בכל יום במהלך השבוע, נפתחים במשחק בונוסים מיוחדים:

 בימי שני, מופיעים סימני שאלה בצבע סגול המעניקים שדרוגים ייחודיים ואקראיים.
 בימי שלישי, שווי פרס הג'קפוט (מטבעות) בקופסאות המתנה מוכפל.
 בימים רביעי וחמישי, דמות מסוימת מעניקה שלושה כוכבים שמעלים את מהירות הרווחת הנקודות במשחק.
 בימי שישי, קופסאות מתנה מוזהבות יכולות להופיע במהלך המשחק.
 בימים שבת וראשון, מתקיימת משימת ציד מילים מיוחדת, במסגרתה צריך לתפוס אותיות מוזהבות המרכיבות שמות של דמויות מהמשחק.

טורנירים ומדליות 
בכל שבוע מתקיים טורניר ריצה לפי מדינות (לדוגמה: אם השחקן מישראל, בטורניר יופיעו שחקנים מישראל). מטרת השחקנים בטורניר היא לשחק ולצבור מספר רב של נקודות ריצה, ולעקוף את השיאים של שאר השחקנים. הטורניר מתאפס בימי שני, ולאחר האיפוס מקבלים השחקנים במדליה על מקומם בטורניר מהשבוע החולף. 

בסך הכל קיימים חמישה סוגים של מדליות:

 מדליית ארד, המעניקה 2,000 מטבעות.
 מדליית כסף, המעניקה 3,000 מטבעות.
 מדליית זהב, המעניקה 5,000 מטבעות.
 מדליית יהלום, המעניקה 10 אלף מטבעות.
 מדליית אלוף, המעניקה 15 אלף מטבעות.

ראו גם 
Temple Run

קישורים חיצוניים 
 
 הוויקיה הרשמית של המשחק 
 הדף של המשחק ב-ITunes 
 הדף של המשחק ב-Google Play

הערות שוליים

משחקי וידאו משנת 2012
משחקי טלפון סלולרי